החברות והחברים בקהילת ROI מגיעים מעשרות מדינות; הרקע, המיומנויות והשאיפות המגווונות מניעים את כולם לחולל שינוי משמעותי בקהילות שלהן ובחברה ככלל. חלקם מייסדים, אחרים פעילי שטח; כולם מביאים איתם מגוון של חוויות וכישורים שאותם רתמו כדי להניע שינוי.

**חברי קהילת ROI הם יהודים חדורי מטרה ומחוללי שינוי, המעצבים את סיפור הדור שלהם באמצעות חדשנות, אקטיביזם ושיתופי פעולה.**

אין שני חברים זהים ב-ROI; עם זאת, הצלחנו לזקק את היסודות שאנו מחפשים בתהליך לאיתור חברות וחברים חדשים בקהילה.

**ראשית, העניינים הטכניים.**כדי להגיש בקשה להשתתפות בועידת ROI ולהצטרף לקהילת ROI, עליכם להיות:

* בין הגילאים 25 עד 40 (רשאים להגיש בקשות אנשים שגילם 40 ומטה בתאריכי ועידת ROI).
* יכולים להשתתף **באופן מלא** ב**כל** ימי הוועידה: 23-19 ביוני, 2022
* **רשאים להיכנס לישראל** בהתאם להנחיות הנסיעה והכניסה העדכניות לגבי קורונה בזמן הוועידה. *(בקרוב נעדכן דף זה במידע נוסף בנושא. לעת עתה, אפשר לבדוק את התנאים והזכאות כאן*)
* בעלי אישור **חיסון בכל המנות או אישור החלמה** על פי ההנחיות העדכניות בישראל, נכון לזמן הכנס.
* יכולת בסיסית להבין ולהשתתף בפעילויות המתנהלות ב**אנגלית.** *(האם אנגלית אינה שפתך הראשונה? אין בעיה! ROI היא רשת עולמית, ואף על פי שתוכנית ועידת ROI היא באנגלית, נשמח לקבל בקשות מאנשים שאנגלית אינה שפת אמם. אם אתם יכולים להבין ולהיות מובן באנגלית בהתנהלות בכנס, אנו ממליצים שתגישו מועמדות.)*

**המשתתפים בועידת ROI הופכים לחברים בקהילת ROI. מה משמעות החברות בקהילת ROI?**

אנו מקבלים מועמדים לקהילה מתוך הבנה שהם רוצים להצטרף לרשת פעילה ותומכת.

אנו מצפים מחברי הקהילה שייענו; שיירתמו ליוזמוות שבהן יוכלו לתרום או להפיק מהן תועלת; להיות מחוללי שינוי פעילים; להפגין רוח של שיתוף פעולה; ולנקוט שיח מכבד בקהילה ומחוץ לה.

אנו מעודדים חברי ROI להביא את עצמם במלואם לרשת הקהילתית, כולל את נקודות המבט ואת חוויותיהם הייחודיות.

לא כל חברי ה-ROI מחזיקים באותן דעות (לפעמים הם מחזיקים בדעות מנוגדות). זה חלק מהתכנון. כאשר אנו בונים קבוצה של מחוללי שינוי עם רקע ודעות מגוונות, אנו שואפים לתת לחברים את המרחב לעסוק בצורה מכבדת ברעיונות חדשים, לנווט בתוך מורכבות, לחקור שותפויות חדשות ולבחון דרכים חדשות להתמודד עם אתגרים הסתגלותיים באופן אישי וקבוצתי.

כחלק מקרן משפחת שוסטרמן, קהילת ROI שואפת לממש ולקדם את [המשימה והערכים](https://www.schusterman.org/who-we-are/our-mission-and-values) של משפחת שוסטרמן. אנו צופים שהשוני בתפיסות העולם והחוויות של אנשים יגרום למסעות של ROI לשינוי להיות שונים אלה מאלה. אנו מצפים שהחברות והחברים בקהילה ינווטו, באופן כללי, לפי אותו מצפן של הקרן.

*עד כה בסדר? קראו עוד על המאפיינים שאנו מעריכים אצל מועמדות ומועמדים לקהילת ROI.*

**רוח וצורת חשיבה קהילתית.***אתם:*

* מפגינים מחוייבות עקבית למעורבות ולפעילות קהילתית. ממלאים תפקיד פעיל בחיי הקהילה ותומכים בחברות ובחברים אחרים.
* מנצלים הזדמנויות רישות (נטוורקינג) ליצירת קשרים אישיים ומקצועיים.
* שמחים להציע אפשרויות יחודיות של מעורבות לחברות וחברי קהילה.
* יכולים להביא ערך מוסף ייחודי לחברות ולחברים בקהילת ROI.

**מסלול מקצועי מרשים והשפעה ניכרת.***אתם:*

* מגיעים עם רקורד של תמיחה מקצועית משמעותי, או פוטנציאל לצמיחה.
* יש לכם ניסיון בקידום מטרות, פרויקטים או ארגונים בתחום ההשפעה שלכם.
* נמצאים בעמדה מקצועית שבה אתם יכולים להשפיע (וכבר השפעתם) השפעה חברתית משמעותית.
* מוכרים כשחקנים משמעותיים בתחומכם; אם אתם חדשים בתחום – אתם מוכרים כשחקנים עם פוטנציאל משמעותי.

**נדיבות, חסד ויכולת התבוננות פנימית.***אתם:*

* צנועים, מנומסים ואדיבים.
* נדיבים, מוכנים להקדיש מזמנכם, מהמומחיות שלכם ומהקשרים שלכם.
* בעלי ראש פתוח וגישה מכלילה.
* בעלי יכולת התבוננות פנימית, אותנטים וסקרנים.

**מסע מכוון מטרה.***אתם:*

* פועלים ומשפיעים לאור הערכים שלכם. מונעים מתוך תחושת מטרה/שליחות.
* נוקטים יוזמה, מעוררים אנשים סביבכם לפעולה.
* מסורים ומחויבים למטרה שלכם.

**עניין אמיתי וחיבור לישראל או לחיים יהודיים.***אתם:*

* מוכנים לגלות זהות יהודית/ישראלית.
* סקרנים לגבי ביטויים מגוונים של חיים וקהילה יהודית/ישראלית.
* פתוחים לעיסוק בחיים ובקהילה היהודית/ישראלית.
* יוצרים, או סקרנים ליצור, השפעה אשר מקדמת את תחומי העדיפות של קרן משפחת שוסטרמן [בישראל](https://www.schusterman.org/local-initiatives/israel), [בקהילה היהודית בארה"ב](https://www.schusterman.org/jewish-community) וביהדות התפוצות.